અમદાવાદ: મોટા ભાગના પોલીસ કર્મચારીઓ પોતાનાં મનગમતાં પોલીસ સ્ટેશનમાં પોસ્ટિંગ મળે તેવુું ઇચ્છતા હોય છે અને મેળવતા પણ હોય છે. પરંતુ જો સાબરમતી રિવરફ્રન્ટ ઇસ્ટ પોલીસ સ્ટેશનમાં પોસ્ટિંગ અથવા બદલી થાય તો સજા ભોગવવા આવ્યા હોય તેમ લાગે છે. કારણ કે રિવરફ્રન્ટ ઇસ્ટ પોલીસ સ્ટેશન બન્યાંને એક વર્ષ થવા આવશે પરંતુ પોલીસ સ્ટેશનનાં કોઇ ઠેકાણાં નથી. હાલમાં દધીચિ બ્રિજ નજીક આવેલા શોપિંગ સેન્ટરની દુકાનમાં પોલીસ સ્ટેશન ચાલે છે. પરંતુ ત્યાં પણ હવે શટર બંધ કરી સુભાષબ્રિજ પિકનિક હાઉસ પાસે છત્રી નાખી પોલીસકર્મીઓને બેસવાનો વારો આવ્યો છે. નવા પોલીસ સ્ટેશન માટે અનેક રજૂઆતો કરવા છતા આ એક માત્ર પોલીસ સ્ટેશન પર ધ્યાન અપાતું નથી.